ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
16 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน ซึ่งได้โมเมนตัมบวกจากความคาดหวังการไม่ขึ้นดอกเบี้ยในการประชุม FOMC รอบนี้ ปิดตลาดภาคเช้าดัชนีเปลี่ยนแปลง +2.86 จุด มาที่ระดับ 1,373.51 จุด ด้วยมูลค่าการซื้อขายที่ระดับ 1.6 หมื่นล้านบาท
แนวโน้ม ภาคบ่าย
ประเมินดัชนีมีแนวโน้มทรงตัวในแดนบวก เราแนะนำสะสมหุ้นกลุ่มที่ได้ประโยชน์จากค่าเงินบาทที่อ่อนค่าลงแรง QoQ และจะส่งผลบวกต่อผลประกอบการ 3Q58 เช่น กลุ่มส่งออกอาหารและอิเล็กทรอนิกส์ สำหรับปัจจัยเด่นที่ให้จับตาคือผลการประชุม กนง. ซึ่งหากมีการลดอัตราดอกเบี้ยจะเป็นบวกกับกลุ่มเช่าซื้อและอสังหาฯ
 
วิเคราะห์ทางเทคนิค
FVC ราคาปิด 3.40 บาท
แนวรับ 3.34 บาท    แนวต้าน 3.54 บาท
แนว cut loss หากใกล้จะหลุด 3.30 บาท
FVC  หุ้นที่มีการแกว่งตัวมาก เหมาะสำหรับการเข้าจับรอบเก็งกำไร ล่าสุดการอ่อนตัวได้ส่งสัญญาณพลิกฟื้นในแท่งเทียนและ Stoch ราย 60 นาทีบอกแนวโน้ม rebound ด้วยสัญญาณซื้อระยะสั้น ราคาน่าจะขึ้นไปทดสอบ 3.54 บาท แนะนำเก็งกำไร
เด็กแนว
ASEFA  แม้ราคายังวิ่งแคบๆ และสร้างสัญญาณการกลับตัวยังไม่เด่นนัก แต่ก็เห็นความพยายามในการฟื้นตัว  เนื่องจากราคาหุ้นถือว่าต่ำนับจากวันที่เข้าตลาด และหากมองอนาคตแล้วจะเป็นหุ้นที่น่าลงทุนตัวหนึ่ง  นักวิเคราะห์บอกตรงกันว่าสีฟ้านี้พื้นฐานดี เพราะเป็นผู้จำหน่ายสวิชไฟฟ้า ตู้ไฟ แผงไฟ จัดวางระบบ ขนาดเล็กถึงใหญ่ ครองตลาดด้านนี้ มีลูกค้ารายสำคัญเยอะทั้งบริษัท โรงงาน โทรคมนาคม และงานภาครัฐ มีกลุ่มลูกค้าที่แข็งแรงมากทั้งในและต่างประเทศ ราคา IPO 3.70 บาท ราคาหุ้นรูดลงมาเยอะเกิน มองอนาคตของบริษัทค่อนข้างไกล โบรกเกอร์ให้เป้าหมายไว้ไม่น้อยเลยด้วย เพราะการเติบโตของโรงไฟฟ้าในบ้านเราจะมีอีกมากโดยเฉพาะตั้งแต่ปี 59 เป็นต้นไป โรงไฟฟ้าพลังงานทางเลือกจะสร้างเสร็จกันมาก ซึ่งใช้อุปกรณ์ตู้ไฟของบริษัทในการติดตั้งระบบจัดการต่างๆ  ล่าสุดรัฐเตรียมประกาศรับซื้อไฟอีก 600 MW จากโครงการสหกรณ์ อันนี้ก็ยิ่งเป็นตัวกระตุ้นยอดขายของบริษัทในทางตรง ดังนั้น ราคาลงมาตรงนี้หากมองยาว หุ้นตัวนี้มีโอกาสไปไกลแน่ ราคาไม่ได้อยู่แค่นี้ แนะนำสะสมไว้
กราฟ ASEFA สร้างรูปแบบ Positive harami หมายถึงการดีดตัวขึ้น สนับสนุนด้วย Stoch ที่ปลายดีดกลับตัว ดังนั้น มาลุ้นกันว่าราคาจะเด้งได้สู่ระดับ 5 บาทหรือสูงกว่าหรือไม่ ของดีราคาไม่แพงควรมีติดมือไว้บ้าง  นึกถึงสีฟ้า นึกถึง ASEFA